Prentútgáfa Stundarinnar kemur næst út þann 7. febrúar . Þessi grein er meira en mánaðargömul . Heldur í gamla sjarmann Dúsa Ólafsdóttir fatahönnuður er annar eigandi verslunarinnar Stefánsbúð / P3 sem nýverið flutti á Laugaveg 7 . Hún býr í yndislegri íbúð í Þingholtunum , sem hún lýsir eins og litlu þorpi sem hún vill alls ekki flytja frá . „ Ég hef búið lengi í þessu hverfi sem er svo gamalt , gróið og skemmtilegt . Ég geng í og úr vinnu og hef allt sem ég þarf í göngufæri sem er dásamlegt . Það besta við heimilið eru gluggarnir en suðurhlið hússins er ekkert nema gluggar , garðurinn er líka risastór og fallegur svo fyrir utan gluggana eru stór og stæðileg tré . “ Uppáhaldsstaður hennar er við borðstofuborðið , ekki skrítið kannski þar sem það er hönnun Le Corbusier . „ Við borðstofuborðið er morgunkaffið drukkið , kvöldmatur snæddur og tölvuvinna unnin . Þar er líka birta frá morgni til kvölds og fallegasta og stærsta tréð er fyrir utan austurgluggann . “ Það besta við íbúðina þykir henni vera hversu vel tókst að módernæsa hana án þess að hún missti gamla sjarmann . „ Það var bara gert með því að opna aðeins stærsta rýmið og breyta þremur herbergjum í eitt . Rósettur og skrautlistar halda sínum stað og sóma sér vel og sama gildir um gömlu hurðirnar með gömlu snerlunum . “ Það er gler í öllum hurðum heimilisins nema svefnherbergis - og þvottahússhurðunum og þar af leiðandi nær birtan alls staðar í gegn . Mynd : Heiða Helgadóttir Mexíkóska skálin Gömul kona seldi Dúsu þessa skál þar sem hún sat með föður sínum og systkinum á fallegri strönd í Mexíkó . „ Þarna drakk ég bestu ( og sterkustu ...